MUNICIPIUL CRAIOVA

CONSILIUL LOCAL AL MUNICIPIULUI  CRAIOVA

Hotărârea nr. 503
Consiliul Local al Municipiului Craiova, întrunit în şedinţa ordinară din data de 26.11.2009;


Având în vedere raportul nr.146886/2009 al Serviciului Imagine, Relaţii Internaţionale, Purtător de Cuvânt, Redacţie Ziar prin care se propune acordarea unui sprijin financiar din bugetul local al municipiului Craiova pe anul 2009, pentru premierea unor elevi sportivi craioveni, pe anul 2009 şi rapoartele comisiilor de specialitate ale Consiliului Local al Municipiului Craiova nr.366, 368, 369, 370, 372/2009;
În temeiul art.36, alin.2, lit.b coroborat cu alin.4 lit.a, art.45 alin.2 lit.a şi art.61 alin.2 din Legea nr.215/2001, republicată, privind administraţia publică locală; 

HOTĂRĂŞTE:

Art.1. Se aprobă acordarea de la bugetul de venituri şi cheltuieli al Consiliului Local al Municipiului Craiova, pe anul 2009 a unui sprijin financiar în sumă de 10.000 lei, pentru premierea celor mai merituoşi elevi sportivi craioveni.
Art.2. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico – Financiară şi Serviciului Imagine, Relaţii Internaţionale, Purtător de Cuvânt, Redacţie Ziar vor duce la îndeplinire prevederile prezentei hotărâri.

    PREŞEDINTE DE ŞEDINŢĂ,                                   CONTRASEMNEAZĂ,
                                                                                                     SECRETAR,

           Marian VASILE                                                    Nicoleta MIULESCU

